Tehničke nauke
<s>Tehničke nauke ili tehničke znanosti su primenjene (praktične) nauke koje primenjuju teorijske temelje prirodnih nauka.</s><s>One čine skupinu brojnih pojedinačnih nauka.</s><s>Postoje brojne veze unutar tehničkih nauka.</s><s>U tehničkim naukama koriste se mnoge različite metode, često posuđene iz drugih nauka.</s><s>Što se tiče konstrukcije i proračuna, često se koriste naučne metode.</s><s>U tehničkim naukama umesto eksperimenata koriste se testovi za proveru pronađenih pravila.</s><s>Ako su testovi previše kompleksni ili skupi koriste se simulacije.</s>

<s>Tehnologija koja se ne može realizovati prema trenutnom stanju tehnike, ne razmatra se u tehničkim naukama.</s><s>Reč tehnika se koristi i kao sinonim za tehničke nauke.</s>

<s>Tehničke nauke predaju se na tehničkim fakultetima.</s><s>Studiji završavaju diplomom osnovnih studija (engl.</s><s>Bachelor of Science) (ing.) ili master studija (engl.</s><s>Master of Science) (mag. ing.).</s><s>U prošlosti je diplomirani inženjer (dipl. ing.) bio raširen.</s><s>Uspešno završene master studije daju pravo na doktorat (engl.</s><s>Doctor of Science) iz područja tehničkih nauka (dr. sc.)</s>

<s>Glavna tehnička područja</s>

<s>Većina tehničkih disciplina postale su nauke za vreme industrijske revolucije.</s><s>Tehnika je veoma široko područje koje se deli na uža područja.</s>

<s>Tri klasične tehničke nauke su: 
Arhitektura – obuhvata planiranje, projektovanje, gradnju, te održavanje građevina
Mašinstvo – obuhvata proizvodnju i eksploataciju energetskih i radnih mašina, uređaja za energetiku i procesnu tehniku
Elektrotehnika – proučava proizvodnju, prenos i upotrebu električne energije</s>

<s>Takođe, postoji veliki broj manjih tehničkih područja koja su međusobno povezana na razne načine.</s><s>U prošlosti, pomorstvo i rudarstvo su bile glavne tehničke nauke.</s>

<s>Ostale tehničke nauke (struke) su: metalurgija, rudarstvo, mašinstvo, arhitektura, elektrotehnika, elektronika, računarstvo, telekomunikacije, aeronautika, hemijska tehnologija, tekstilna tehnologija, geodezija i geotehnika.</s><s>Nove specijalnosti ponekad se kombinuju s tradicionalnim područjima i formiraju nove nauke – npr. nanotehnologija, biotehnologija, nuklearna tehnika, nauka o životnoj sredini.</s>

<s>Vidi još 
Muzej nauke i tehnike Beograd
Tehnički muzej Nikola Tesla Zagreb
Inženjer
STEM</s>

